ddrg/super_eurlex huggingface dataset:
Úradný vestník L 127 , 20/05/1997 S. 0001 - 0001



Rozhodnutie Rady z 18. septembra 1995 o uzavretí dodatkových protokolov k Európskym dohodám o obchode s textilnými výrobkami medzi Európskym spoločenstvom a určitými krajinami strednej a východnej Európy (Bulharsko, Maďarsko, Poľsko, Rumunsko, Česká republika a Slovenská republika) (97/295/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na článok 113 tejto zmluvy, v spojení s článkom 228 (2), prvá veta, so zreteľom na návrh Komisie, keďže Komisia dohodla v mene spoločenstva s Bulharskou republikou, Maďarskou republikou, Poľskou republikou, Rumunskom, Českou republikou a Slovenskou republikou dodatkové protokoly k Európskym dohodám o obchode s textilnými výrobkami; keďže tieto dodatkové protokoly by sa mali schváliť, ROZHODLA TAKTO: Článok 1 Dodatkové protokoly k Európskym dohodám o obchode s textilnými výrobkami medzi Európskym spoločenstvom a Bulharskou republikou, Maďarskou republikou, Poľskou republikou, Rumunskom, Českou republikou a Slovenskou republikou sa týmto schvaľujú v mene spoločenstva. Znenia dodatkových protokolov sú pripojené k tomuto rozhodnutiu. Článok 2 Predseda Rady sa týmto oprávňuje, aby vymenoval osobu splnomocnenú na podpísanie dodatkových protokolov v mene spoločenstva. Článok 3 Predseda Rady podá o každom dodatkovom protokole podpísanom v mene spoločenstva oznámenie, ktoré ustanovuje článok 15. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 18. septembra 1995 Za Radu predseda P. Solbes Mira --------------------------------------------------
Úradný vestník L 129 , 21/05/1997 S. 0022 - 0022



Rozhodnutie Rady z 29. apríla 1997, ktorým Európske spoločenstvo uzatvára dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Gruzínskom, na druhej strane (97/301/ESUO, ES, Euratom) RADA EURÓPSKEJ ÚNIE, s zreteľom na Zmluvu o založení Európskeho spoločenstva, a najmä na článok 113 v súvislosti s čl. 228 ods. 2 prvou vetou tejto zmluvy, so zreteľom na návrh Komisie, so zreteľom na stanovisko Európskeho parlamentu [1], so zreteľom na to, že kým vstúpi do platnosti Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na druhej strane, podpísaná v Luxemburgu 22. apríla 1996, je vhodné schváliť za Európske spoločenstvo dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energii na jednej strane a Gruzínskom na strane druhej, ROZHODLA TAKTO: Článok 1 Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Gruzínskom, na druhej strane druhej, ako aj prílohy, protokoly a vyhlásenia pripojené k záverečnému aktu, sa schvaľujú za Európske spoločenstvo. Texty aktov uvedených v prvom pododseku sú pripojené k tomuto rozhodnutiu. Článok 2 Predseda Rady vykoná v mene Európskeho spoločenstva oznámenie stanovené v článku 32 dočasnej dohody [2]. V Luxemburgu 29. apríla 1997 Za Radu predseda H. Van Mierlo [1] Ú. v. ES C 115, 14.4.1997. [2] Generálny sekretariát Rady uverejní dátum vstupu dočasnej dohody do platnosti v Úradnom vestníku Európskych spoločenstiev. --------------------------------------------------
Úradný vestník L 129 , 21/05/1997 S. 0001 - 0002



Rozhodnutie Rady z 29. apríla 1997 o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej, prostredníctvom Európskeho spoločenstva (97/300/ESUO, ES, Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 v spojení s prvou vetou článku 228 ods. 2, so zreteľom na návrh Komisie, so zreteľom na stanovisko Európskeho parlamentu [1], keďže do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi, na jednej strane, a Arménskou republikou, na strane druhej, podpísanej v Luxemburgu 22. apríla 1996, je potrebné v mene Európskeho spoločenstva schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej, ROZHODLA TAKTO: Článok 1 Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej, spolu s jej prílohami, protokolom a vyhláseniami priloženými k Záverečnému aktu, sa týmto v mene Európskeho spoločenstva schvaľujú. Texty aktov podľa prvého pododseku tvoria prílohu tohto rozhodnutia. Článok 2 Predseda Rady podá v mene Európskeho spoločenstva oznámenie v súlade s článkom 32 dočasnej dohody [2]. V Luxemburgu 29. apríla 1997 Za Radu predseda H. Van Mierlo [1] Ú. v. ES C 115, 14.4.1997. [2] Dátum nadobudnutia platnosti dočasnej dohody uverejní v Úradnom vestníku Európskych spoločenstiev Generálny sekretariát Rady. --------------------------------------------------
Official Journal L 121 , 13/05/1997 P. 0013 - 0013



ROZHODNUTIE RADY z 26. apríla 1997 o záveroch Dohody medzi Európskym spoločenstvom a Kórejskou republikou o spolupráci a vzájomnej administratívnej pomoci v colných záležitostiach (97/291/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 113, v súvislosti s prvou vetou článku 228 (2), so zreteľom na návrh Komisie, keďže Rada 5. apríla 1993 splnomocnila Komisiu, aby v mene spoločenstva dohodla podmienky dohôd o colnej spolupráci s niektorými hlavnými obchodnými partnermi spoločenstva; keďže Dohoda medzi Európskym spoločenstvom a Kórejskou republikou o spolupráci a vzájomnej administratívnej pomoci v colných záležitostiach by mala byť schválená, ROZHODLA TAKTO: Článok 1 Týmto sa schvaľuje Dohoda medzi Európskym spoločenstvom a Kórejskou republikou o spolupráci a vzájomnej administratívnej pomoci v colných záležitostiach v mene spoločenstva. Text dohody je pripojený k tomuto rozhodnutiu. Článok 2 Komisia v spolupráci so zástupcami členských štátov zastupuje spoločenstvo v spoločnom výbore pre spoluprácu v colnej oblasti vytvorenom podľa článku 15 dohody. Článok 3 Predseda Rady sa týmto oprávňuje poveriť osoby splnomocnené podpísať v mene spoločenstva dohodu. Článok 4 Predseda Rady vykoná v mene spoločenstva oznámenie stanovené v článku 19 dohody. Článok 5 Toto rozhodnutie sa uverejní v Úradnom vestníku Európskych spoločenstiev. Brusel 26. apríla 1997 Za Radu predseda E. KENNY
Úradný vestník L 108 , 25/04/1997 S. 0052 - 0052



Rozhodnutie Komisie z 9. apríla 1997, ktorým sa mení a dopĺňa rozhodnutie 93/25/EHS, ktorým sa schvaľujú určité ošetrenia na potlačenie vývinu patogénnych mikroorganizmov v lastúrnikoch a morských ulitníkoch (Text s významom pre EHP) (97/275/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o hygienických podmienkach na produkciu a uvedenie produktov rybolovu na trh [1], naposledy zmenenú a doplnenú smernicou 96/23/ES [2], najmä na kapitolu IV oddiel IV ods. 2 prílohy k uvedenej smernici, keďže rozhodnutie Komisie 93/25/EHS z 11. decembra 1993, ktorým sa schvaľujú určité ošetrenia na potlačenie vývinu patogénnych mikroorganizmov v lastúrnikoch a morských ulitníkoch [3] zaviedlo tri druhy tepelného ošetrenia, ktoré primerane zaisťujú hygienickú nezávadnosť produktov; keďže Holandsko navrhlo alternatívu na ošetrenia stanovené v prílohe k rozhodnutiu 93/25/EHS; keďže toto ošetrenie bolo preskúmané a schválené Stálym veterinárnym výborom; keďže príloha k rozhodnutiu 93/25/EHS sa musí zmeniť a doplniť, aby zahrňovala toto ošetrenie; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 93/25/EHS z 11. decembra 1993 o schválení určitých ošetrení na potlačenie vývinu patogénnych mikroorganizmov v lastúrnikoch a morských ulitníkoch sa týmto mení a dopĺňa takto. Nasledovné sa dopĺňa do časti B: "3. - varenie pod tlakom v uzavretej nádobe, v ktorej: - sa dodržujú požiadavky týkajúce sa doby varenia a vnútornej teploty svaloviny lastúrnikov uvedené v bode 1, - je rovnomerné rozloženie tepla v uzavretej nádobe zaručené schválenou metodológiou v rámci programu vlastných kontrol." Článok 2 Toto rozhodnutie je adresované členským štátom. V Bruseli 9. apríla 1997 Za Komisiu Franz FIschler člen Komisie [1] Ú. v. ES L 268, 24.9.1991, s. 15. [2] Ú. v. ES L 125, 23.5.1996, s. 10. [3] Ú. v. ES L 16, 25.1.1993, s. 22. --------------------------------------------------
31997D0378
18.6.1997 ÚRADNÝ VESTNÍK EURÓPSKYCH SPOLOČENSTIEV L 161/1
ROZHODNUTIE RADY
z 27. januára 1997,
ktorým sa v mene Európskeho spoločenstva uzatvára výmena listov zaznamen ávajúca spoločnú zhodu
na zásadách medzinárodnej spolupráce vo výskumných a rozvojových činnos tiach v oblasti
inteligentných výrobných systémov medzi Európskym spoločenstvom a Spoj enými štátmi americkými,
Japonskom, Austráliou, Kanadou a krajinami EZVO, Nórskom a Švajčiarskom
(97/378/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
najmä na jej článok 130m v súvislosti s článkom 228 ods. 2a prvou vetou prvým pododsekom článku 228 ods. 3,
so zreteľom na návrh Komisie,so zreteľom na stanovisko Európskeho parlamentu (
1),
keďže medzinárodná spolupráca v oblasti inteligentných výrob-
ných systémov posilní vedecký a technický základ spoločenstvav priemysle a prispeje ku vyššej konkurencieschopnosti priemy-slu spoločenstva;
keďže dvojročná štúdia uskutočniteľnosti medzinárodnej spolu-
práce v oblasti inteligentných výrobných systémov potvrdila, žetakáto spolupráca má pridanú hodnotu;
keďžeRadaoprávnilaKomisiuvyjednávanímspoločnejzhodyso
Spojenými štátmi americkými, Japonskom, Austráliou, Kanadoua krajinami EZVO Nórskom a Švajčiarskom;
keďže spoločná zhoda s tretími krajinami bola dosiahnutá vo
forme výmeny listov,ROZHODLA TAKTO:
Článok 1
Týmto sa schvaľuje výmena listov zaznamenávajúca spoločnúzhodu na zásadách medzinárodnej spolupráce vo výskumnýcha rozvojových činnostiach v oblasti inteligentných výrobnýchsystémov medzi Európskym spoločenstvom a Spojenými štátmiamerickými, Japonskom, Austráliou, Kanadou a krajinami EZVONórskom a Švajčiarskom.
Text výmeny listov je pripojený k tomuto rozhodnutiu.
Článok 2
Predseda Rady je týmto oprávnený vymenovať osobu
splnomocnenú podpísať výmenu listov uvedenú v článku 1,zaväzujúcu spoločenstvo.
V Bruseli 27. januára 1997
Za Radu
predseda
G. ZALM
(1) Ú. v. ES C 20, 20.1.1997, s. 371.62 SK Úradný vestník Európskej únie 11/zv. 26
Úradný vestník L 155 , 12/06/1997 S. 0001 - 0002



Rozhodnutie Rady z 24. marca 1997 [1] o odstránení ciel na výrobky informačných technológií (97/359/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v súvislosti s článkom 228 ods. 2 prvú vetu, so zreteľom na návrh Komisie, keďže v novej transatlantickej agende prijatej na schôdzke EÚ – USA na najvyššej úrovni v Madride 13. decembra 1995 bolo rozhodnuté pokúsiť sa uzatvoriť dohodu o informačných technológiách; keďže po správach Komisie o jej prieskumných poradách s tretími krajinami Rada 16. novembra 1996 rozhodla začať rokovania s tretími krajinami s cieľom uzatvoriť dohodu o informačných technológiách (ITA); keďže 13. decembra 1996 na prvej konferencii Svetovej obchodnej organizácie v Singapure bola prijatá Ministerská deklarácia o obchode s výrobkami informačných technológií; keďže táto deklarácia stanovuje určité predbežné podmienky pre odstránenie ciel na výrobky informačných technológií; keďže tieto predbežné podmienky boli splnené; keďže Ministerská deklarácia o obchode s výrobkami informačných technológií spolu s jej prílohami a dodatkami tvorí Dohodu o obchode s výrobkami informačných technológií; keďže Svetovej obchodnej organizácii by sa mal predložiť harmonogram ES-ITA CXL, ktorý mení existujúci harmonogram spoločenstva; keďže Dohoda o obchode s výrobkami informačných technológií spolu s oznámením o jej uplatňovaní by sa mala v mene spoločenstva schváliť, ROZHODLA TAKTO: Článok 1 Týmto sa v mene spoločenstva schvaľuje Dohoda o obchode s výrobkami informačných technológií spolu s oznámením o jej uplatňovaní. Text dohody a oznámenia sú pripojené k tomuto rozhodnutiu. Článok 2 Ako sa vyžaduje podľa odseku 4 prílohy Ministerskej deklarácie o obchode s výrobkami informačných technológií, Rada: i) berie na vedomie, že účastníci predstavujúci približne 90 percent svetového obchodu s výrobkami informačných technológií oznámili svoj súhlas; a ii) schvaľuje v mene spoločenstva požiadavky účastníkov ITA na rozčlenenie odstraňovania ciel na etapy. Článok 3 Rada splnomocňuje Komisiu, aby predložila Svetovej obchodnej organizácii zmeny harmonogramu spoločenstva, ako je stanovené v harmonograme ES-IT CXL, uvedené v dohode pripojenej k tomuto rozhodnutiu. Článok 4 Predseda Rady predloží v mene spoločenstva oznámenie ustanovené v ministerskej dohode. Článok 5 Toto rozhodnutie sa uverejní v Úradnom vestníku Európskych spoločenstiev. V Bruseli 24. marca 1997 Za Radu predseda H. Van Mierlo [1] Úplné znenie tohto rozhodnutia zahŕňa opravy, ktoré Rada schválila 14. mája 1997. --------------------------------------------------
Official Journal L 169 , 27/06/1997 P. 0076 - 0076



ROZHODNUTIE RADY z 2. júna 1997 ktoré sa týka uzavretia Dohody vo forme výmeny listov medzi Európskym spoločenstvom a Švajčiarskou konfederáciou, ktorou sa k Dohode medzi Európskym hospodárskym spoločenstvom a Švajčiarskou konfederáciou pridáva Protokol o vzájomnej administratívnej pomoci v colných záležitostiach (97/403/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v spojitosti s prvou vetou článku 228 (2), so zreteľom na návrh Komisie, keďže v záujme toho, aby mohlo dôjsť k vzájomnej administratívnej pomoci medzi týmito dvoma stranami, považuje sa za nevyhnutné pridať k Dohode medzi Európskym hospodárskym spoločenstvom a Švajčiarskou konfederáciou[1] protokol; keďže došlo k rokovaniam v tomto zmysle, ktoré viedli k dohode vo forme výmeny listov, ktorej schválenie je v záujme Spoločenstva; ROZHODLA TAKTO: Článok 1 V mene spoločenstva sa týmto schvaľuje Dohoda vo forme výmeny listov medzi Európskym spoločenstvom a Švajčiarskou konfederáciou, ktorou sa k Dohode medzi Európskym hospodárskym spoločenstvom a Švajčiarskou konfederáciou pridáva Protokol o vzájomnej administratívnej pomoci v colných záležitostiach. Text dohody vo forme výmeny listov je pripojený k tomuto rozhodnutiu. Ak dohoda vo forme výmeny listov nevstúpi do platnosti 1. júla 1997, bude sa uplatňovať dočasne počnúc týmto dátumom. Článok 2 Predseda Rady sa týmto oprávňuje na určenie osôb oprávnených na podpísanie dohody vo forme výmeny listov uvedenej v článku 1. Článok 3 Predseda Rady v mene spoločenstva poskytne notifikáciu stanovenú v dohode vo forme výmeny listov[2]. Článok 4 Toto rozhodnutie sa uverejní v Úradnom vestníku Európskych spoločenstiev. V Luxemburgu 2. júna 1997 Za Radu predseda H. VAN MIERLO ______________ [1] Ú. v. ES L 300, 31.12.1972, s. 189. [2] Dátum vstupu tohto protokolu do platnosti bude uverejnený v Úradnom vestníku Európskych spoločenstiev.
Úradný vestník L 164 , 21/06/1997 S. 0022 - 0023



Rozhodnutie Rady z 21. mája 1997, ktoré sa týka uzatvorenia Dohody medzi Európskym spoločenstvom a Spojenými štátmi americkými o prekurzoroch a chemických látkach často používaných pri nedovolenej výrobe omamných alebo psychotropných látok (97/389/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojení s prvou vetou článku 228 ods. 2 a článkom 228 ods. 4, so zreteľom na návrh Komisie, keďže 25. septembra 1995 Rada poverila Komisiu, aby v mene spoločenstva dojednala dohody o kontrole prekurzorov drog a chemických látok s členskými štátmi Organizácie amerických štátov; keďže v Transatlantickej agende bolo za prioritu vo vzťahoch medzi Európskym spoločenstvom a USA označené uzatvorenie dohody o prekurzoroch drog, ktorá by mala obsahovať zvláštny mechanizmus konzultácií prebiehajúcich pred odoslaním; keďže Komisia na základe tohto poverenia a ustanovení Transatlantickej agendy ukončila rokovania so Spojenými štátmi americkými dňa 11. apríla 1997; keďže je vhodné, aby Rada po porade so zvláštnym výborom vymenovaným Radou oprávnila Komisiu na schválenie zmien a doplnkov v mene spoločenstva, ak dohoda stanovuje, že tieto sa majú prijímať zmiešanou kontrolnou skupinou; keďže takéto oprávnenie však musí byť obmedzené na zmeny a doplnky k prílohám k dohode, pokiaľ sa týkajú látok, ktoré už sú predmetom právnych predpisov spoločenstva o prekurzoroch drog a chemických látkach; keďže dohoda by sa mala schváliť, ROZHODLA TAKTO: Článok 1 Dohoda medzi Európskym spoločenstvom a Spojenými štátmi americkými o prekurzoroch a chemických látkach často používaných pri nedovolenej výrobe omamných alebo psychotropných látok sa týmto schvaľuje v mene spoločenstva. Znenie dohody je priložené k tomuto rozhodnutiu. Článok 2 1. Spoločenstvo zastupuje v zmiešanej kontrolnej skupine uvedenej v článku 11 dohody Komisia s pomocou zástupcov členských štátov. 2. Komisia je oprávnená schváliť v mene spoločenstva zmeny a doplnky k prílohám k dohode, ktoré prijala zmiešaná kontrolná skupina podľa postupu stanoveného v článku 12 dohody. Komisii pomáha vo vykonávaní týchto úloh zvláštny výbor vymenovaný Radou. 3. Oprávnenie uvedené v odseku 2 je obmedzené na tie látky, ktoré už sú predmetom príslušných právnych predpisov spoločenstva o prekurzoroch drog a chemických látkach. Článok 3 Predseda Rady je týmto oprávnený vymenovať osobu splnomocnenú na podpísanie dohody na účel zaviazania spoločenstva [1]. Toto rozhodnutie sa uverejňuje v Úradnom vestníku európskych spoločenstiev. V Bruseli 21. mája 1997 Za Radu predseda M. Patijn [1] Ú. v. ES L 164, 21.6.1997, s. 35. --------------------------------------------------
Úradný vestník L 187 , 16/07/1997 S. 0001 - 0002



Rozhodnutie Rady z 2. júna 1997 o uzavretí Európsko-stredomorskej predbežnej dohody o pridružení v oblasti obchodu a spolupráce medzi Európskym spoločenstvom na jednej strane a Organizáciou za oslobodenie Palestíny v prospech Palestínskeho úradu Západného brehu Jordánu a Pásma Gazy (97/430/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 a 130y v súvislosti s prvou vetou jej článku 228 ods. 2 a druhým pododsekom jej článku 228 ods. 3, so zreteľom na návrh Komisie [1], so zreteľom na súhlas Európskeho parlamentu [2], keďže v zmysle článku 130u Zmluvy by politika spoločenstva v oblasti rozvoja spolupráce mala podporovať trvalý hospodársky a sociálny rozvoj v rozvojových krajinách, ich bezproblémové a postupné začleňovanie do svetového hospodárstva a boj s chudobou v týchto krajinách; keďže táto Euro-stredomorská predbežná dohoda o obchode a spolupráci medzi Európskym spoločenstvom na jednej strane a Organizáciou za oslobodenie Palestíny v prospech Palestínskeho úradu Západného brehu Jordánu a Pásma Gazy na druhej strane, ktorá bola podpísaná v Bruseli 24. februára 1997, napomôže k upevneniu vzťahov medzi Palestínčanmi a Európskou úniou v rámci euro-stredomorského partnerstva a pripraví cestu k začatiu rokovaní s perspektívou uzavretia Euro-stredomorskej dohody o pridružení, ROZHODLA TAKTO: Článok 1 Európsko-stredomorská predbežná dohoda o pridružení v oblasti obchodu a spolupráce medzi Európskym spoločenstvom na jednej strane a Organizáciou za oslobodenie Palestíny v prospech Palestínskeho úradu Západného brehu Jordánu a Pásma Gazy na druhej strane spolu s prílohami, protokolmi, výmenou listou a vyhláseniami sa týmto za spoločenstvo schvaľuje. Texty aktov uvedených v prvom odseku sú prílohou k tomuto rozhodnutiu. Článok 2 Predseda Rady urobí za spoločenstvo oznámenie uvedené v článku 75 predbežnej dohody. Článok 3 Komisia s pomocou predstaviteľov členských štátov bude zastupovať spoločenstvo v spoločnom výbore ustanovenom podľa článku 63 predbežnej dohody. Na účely druhého pododseku prvého odseku článku 63 uvedenej dohody Rada, konajúca na návrh Komisie, prijme stanovisko spoločenstva v Spoločnom výbore pri každej príležitosti v súlade s príslušnými ustanoveniami Zmluvy o založení Európskeho spoločenstva. V Luxemburgu 2. júna 1997 Za Radu predseda H. Van Mierlo [1] Ú. v. ES C 128, 24.4.1997, s. 1. [2] Ú. v. ES C 132, 28.4.1997. --------------------------------------------------
Official Journal L 202 , 30/07/1997 P. 0072 - 0073



ROZHODNUTIE RADY z 24. februára 1997 o uzatvorení dvoch dohôd medzi Európskym spoločenstvom a štátom Izrael o obstaraní telekomunikačnými operátormi a o vládnom obstarávaní (97/474/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 113, 66, 57 odsek 2 v súvislosti s prvou vetou článku 228 ods. 3 a na článok 228 ods. 4, so zreteľom na návrh Komisie[1], so zreteľom na stanovisko Európskeho parlamentu[2], keďže by sa mali schváliť dohody medzi Európskym spoločenstvom a štátom Izrael o obstaraní telekomunikačnými operátormi a o vládnom obstarávaní; keďže tieto dohody sa týkajú verejného obstarávania na uzatváranie zmlúv na tovary, o dielo a ostatné služby; keďže tieto ostatné služby nemožno znížiť na prostú hypotézu cezhraničných služieb; keďže v rozsudku zo 7. marca 1996 Súdny dvor Európskeho spoločenstva uvádza, že pri súčasnom stave práva spoločenstva článok 113 Zmluvy o založení Európskeho spoločenstva nepostačuje na to, aby z neho vychádzalo rozhodnutie Rady o uzatvorení dohody týkajúcej sa nezávislého poskytovania služieb, ktorých charakter nemožno považovať výlučne za cezhraničný; keďže je preto primerané, aby toto rozhodnutie vychádzalo z článku 66 uvedenej zmluvy v súvislosti s článkom 57 ods. 2, ktorým sa stanovuje potrebná procesná požiadavka na jej uplatňovanie; keďže je primerané, aby Rada po porade s osobitným výborom, ktorý má vymenovať Rada, splnomocnila Komisiu na to, aby v mene spoločenstva schválila úpravy príloh I a II k prvej z uvedených dohôd; keďže takéto splnomocnenie však bude v prípade prílohy I obmedzené na úpravy vyplývajúce z uplatňovania postupu článku 8 smernice Rady 93/38/EHS zo 14. júna 1993, ktorou sa koordinujú obstarávacie postupy subjektov pôsobiacich vo vodnom, energetickom, dopravnom a telekomunikačnom sektore[3] a v prípade prílohy II na výsledky budúcich rokovaní v rámci Dohody o vládnom obstarávaní z roku 1996, ROZHODLA TAKTO: Článok 1 Dohoda medzi Európskym spoločenstvom a štátom Izrael o obstarávaní telekomunikačnými operátormi a Dohoda medzi uvedenými zmluvnými stranami o vládnom obstarávaní sa týmto schvaľujú v mene spoločenstva. Texty týchto dohôd sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohôd tak, aby zaväzovali spoločenstvo. Článok 3 Komisia sa týmto oprávňuje schváliť v mene spoločenstva úpravy príloh I a II k Dohode o obstarávaní telekomunikačnými operátormi uvedenej v článku 1. Komisii bude v tejto úlohe pomáhať osobitný výbor vymenovaný Radou. Oprávnenie uvedené v prvom pododseku sa v prípade prílohy I obmedzuje na úpravy, ktoré budú potrebné v prípade uplatňovania postupov ustanovených v článku 8 smernice 93/38/EHS a v prípade prílohy II na výsledky budúcich rokovaní, ktoré sa uskutočnia v rámci Dohody o vládnom obstarávaní z roku 1996. V Bruseli 24. februára 1997 Za Radu predseda H. VAN MIERLO [1] Ú. v. ES C 162, 6.6.1996, s. 10. [2] Ú. v. ES C 33, 3.6.1997, s. 117. [3] Ú. v. ES L 199, 9.8.1993, s. 84.